

**Nå har dere muligheten!**

Nordisk SkatteOrganisation (NSO), med over 35.000 medlemmer, er svært bekymret over utviklingen i skatte- og avgiftsadministrasjonene i de nordiske landene.

Gjentatte budsjettkutt, omorganiseringer og nedleggelse av kontor har ført til at skatte- og avgiftsadministrasjonene har tapt mye kompetanse. Med dagens moderne teknologi er det gode muligheter for å beholde kompetansearbeidsplasser også utenfor de største byene. Finansiering av den nordiske velferdsmodellen er tuftet på bred tillit mellom borgerne og avgiftsmyndigheten.

Rettsikkerheten til, og likebehandlingen av borgerne reduseres, samtidig som skatteinntektene og skattegrunnlaget svekkes. Mangel på ressurser har ført til at de illojale "betaler" den skatten de ønsker. Dette fører selvsagt til store skatteunndragelser.

Dette er en utvikling som ikke tjener de nordiske landene og den nordiske modellen.

Sterke og profesjonelle skatte- og avgiftsadministrasjonene er et sentralt element i kampen mot arbeidslivskriminalitet og svart økonomi – og en nødvendighet for en velfungerende velferdsstat.

De nordiske skatte- og avgiftsadministrasjonene MÅ styrkes, ikke kuttes og nedbemannes.